Publication: Magyar Közlöny
Issue: MK-2004-21 (Year: 2004, Number: 21)
Era: 2004-2010
Section: a 20/2004. (II. 27.) FVM rendelethez
Paragraph Index: 217

8. A forgalomba hozatalért felelõs személyhez kötött takarmány-adalékanyagok engedélyezése 8.1. 10 évre szóló engedély A 2.3. pont szerinti, a 3.2. pontban meghatározott feltételeknek megfelelõ takarmány-adalékanyagokat közösségi engedélyezésüket követõen a 19. pont b) alpontja szerinti jegyzék I. fejezete tartalmazza. 8.2. Ideiglenes engedély 8.2.1. Új takarmány-adalékanyag felhasználására vagy már engedélyezett takarmány-adalékanyag új módon történõ felhasználására a 2.3. pont szerinti takarmány-adalékanyag közösségi ideiglenes engedélyt akkor kaphat, ha a 3.2. pont b)—e) alpontjában foglalt feltételeknek megfelel, és feltételezhetõ, hogy a 3.2. pont a) alpontja szerinti követelményeknek is megfelel. Ezeket a takarmány-adalékanyagokat a 19. pont b) alpontja szerinti jegyzék II. fejezete tartalmazza. 8.2.2. Az ideiglenes engedély idõtartama nem haladhatja meg a négy évet. 8.3. Az engedély megújítása 8.3.1. A 2.3. pont szerinti takarmány-adalékanyag közösségi engedélye 10 évig érvényes és 10 éves idõszakokra megújítható. Megújítás esetében az engedély jogosultjának a referensként közremûködõ tagállamon keresztül kell a Bizottság részére kérelmet benyújtania, a 2. számú függeléknek a takarmány-adalékanyagok engedélyezésének megújítására vonatkozó elõírásainak megfelelõ dokumentációval. A kérelmet és a dokumentációt legkésõbb az engedély lejárati idõpontja elõtt egy évvel kell benyújtani a Bizottsághoz. Az engedély jogosultjának a megújítási kérelem egy másolatát a dokumentációval együtt továbbítania kell a referensként közremûködõ tagállamon keresztül a többi tagállamnak. 8.3.2. Amennyiben a megújítási kérelmet és a dokumentációt más tagállamban nyújtották be, a nemzeti referensnek kell megküldeni a másolatot. A nemzeti referensnek haladéktalanul vissza kell igazolnia a dokumentáció megérkezését. 8.3.3. A 3., 4., 6. és a 7. pontban foglaltakat a megújítási kérelmekre megfelelõen alkalmazni kell. 8.3.4. Ha az engedély jogosultján kívül álló okok miatt az engedély határidejének lejárta elõtt a megújítási kérelem nem kerül elbírálásra, az engedély határideje a Tanács 70/524/EGK irányelvének 9b. cikke (3) bekezdése szerint kerül meghosszabbításra.

Source: https://magyarkozlony.hu/hivatalos-lapok/50ffa5371bd67ade8e8b08959aa12136de225c3b/dokumentumok/f23f4f92c4f8dc35e1c0a8f3f93e865a1d7603fe/letoltes